́яй бо сію̀, безпе́ченъ є́сть во всѣ́хъ, я́коже святі́и всѝ, ѝже и са̂мая имена̀ и́мутъ подѡ́бная, я́коже дре́влѣ пра́ведніи: пе́тръ у́бѡ тве́рдости, па́ѵелъ же упокое́нія, іа́кѡвъ запина́тель, я́кѡ запе́нъ веліа́ра: и стефа́нъ у́бѡ проимено́ванъ є́сть неувяда́емымъ вѣнце́мъ, аѳана́сій же безсме́ртнымъ, и васі́лій ца́рствіемъ, и григо́рій у́бѡ бж҃е́ственнымъ въ прему́дрости, си́рѣчь въ бг҃осло́віи, златоу́стъ же многоцѣ́нной ве́щи и многовожделѣ́нной благода́ти, и ісаа́къ ѡставле́нію: и про́стѣ рещѝ, я́коже въ ве́тсѣмъ, та́кѡ и въ но́вомъ завѣ́тѣ, подѡ́бная имена̀ су́ть